Dôvodová správa

A. Všeobecná časť

Navrhovaná právna úprava sleduje posilnenie priameho vplyvu občanov na personálne zloženie súdnej moci. Funkcia predsedu Najvyššieho súdu SR predstavuje v štruktúre súdnictva veľmi významný prvok. Doteraz bolo navrhovanie predsedu Najvyššieho súdu SR v kompetencii Súdnej rady. Existuje nespokojnosť slovenskej verejnosti so spôsobom, ako Súdna rada narába s touto kompetenciou.
Navrhovaný ústavný zákon mení Ústavu SR v tom zmysle, že predsedu a podpredsedu Najvyššieho súdu SR bude navrhovať Národná rada SR. Menovanie predsedu a podpredsedu SR prezidentom SR ostáva nezmenené.
Navrhuje sa skrátenie funkčného obdobia súčasného predsedu a podpredsedu Najvyššieho súdu SR do 31. decembra 2009. 

B.	Osobitná časť

Čl. I:
K bodu 1:

Do pôsobnosti Národnej rady Slovenskej republiky sa pridáva kompetencia predkladať prezidentovi Slovenskej republiky návrhy na vymenovanie a odvolanie predsedu a podpredsedu Najvyššieho súdu Slovenskej republiky.

K bodu 2:

Z pôsobnosti Súdnej rady Slovenskej republiky sa vypúšťa kompetencia predkladať prezidentovi Slovenskej republiky návrhy na vymenovanie a odvolanie predsedu a podpredsedu Najvyššieho súdu Slovenskej republiky.

K bodu 3:

Doba výkonu funkcie predsedu a podpredsedu Najvyššieho súdu Slovenskej republiky vymenovaných do funkcie podľa doterajších právnych predpisov sa končí 31. decembra 2009.

Čl. II:

Účinnosť ústavného zákona sa navrhuje ustanoviť dňom 1. decembra 2009. 





Doložka zlučiteľnosti právneho predpisu s právom Európskych spoločenstiev a právom Európskej únie

1.       	Predkladateľ právneho predpisu: 
	Poslanci Národnej rady Slovenskej republiky Vladimír Palko, František 
            Mikloško, Pavol Minárik a Rudolf Bauer
	
2.       	Názov právneho predpisu:	
Ústavný zákon, ktorým sa mení a dopĺňa Ústava Slovenskej republiky č.460/1992 Zb. v znení  neskorších predpisov	

3.	Problematika návrhu právneho predpisu:
1. nie je upravená v práve Európskych spoločenstiev: 	- primárnom,
									- sekundárnom,
1. nie je upravená v práve Európskej únie:			- primárnom
									- sekundárnom,
1. nie je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev.

Vzhľadom na vnútroštátny charakter navrhovaného právneho predpisu nie je potrebné vyjadrovať sa k bodom 4 až 6 doložky zlučiteľnosti.


Zhodnotenie finančných, ekonomických, environmentálnych vplyvov 
a vplyvov na zamestnanosť
	
Navrhovaná úprava neprinesie zvýšenie výdavkov štátneho rozpočtu, rozpočtov územnej samosprávy, ani iných rozpočtov. Nebude mať nijaký vplyv na zamestnanosť, podnikateľské prostredie, ani na životné prostredie.





